OBRAZLOŽENJE II. IZMJENA PRORAČUNA OPĆINE GORNJA RIJEKA ZA 2020. GODINU I PROJEKCIJA ZA 2021. I 2022. GODINU

Proračun Općine Gornja Rijeka za 2020. godinu i projekcije za 2021. i 2022. godinu usvojeni su na sjednici Općinskog vijeća Općine Gornja Rijeka održanoj 11. prosinca 2019. godine. Na 31. sjednici Općinskog vijeća Općine Gornja Rijeka održanoj 14. srpnja 2020. godine usvojene su Izmjene i dopune Proračuna Općine Gornja Rijeka za 2020. godinu i projekcije za 2021. i 2022. godinu. Oba dokumenta objavljena su na internetskoj stranici Općine Gornja Rijeka (<https://gornja-rijeka.hr/proracun-opcine-gornja-rijeka-za-2020-godinu-i-projekcije-za-2021-i-2022-godinu/>).

Budući su od donošenja Izmjena i dopuna Proračuna Općine Gornja Rijeka za 2020. godinu nastale promjene koje su utjecale na prihodovnu i rashodovnu stranu proračuna proračun se uravnotežuje donošenjem II.Izmjena i dopuna proračuna.

I. PRIHODI I PRIMICI

1. Predlaže se smanjenje Prihoda Proračuna Općine Gornja Rijeka za 2020. godinu s 14.393.920,67 kuna na 13.592.120,67 kuna.
2. Predlaže se povećanje prihoda od poreza na 3.341.451,34 kunu.
3. Predlaže se smanjenje prihoda s osnove Pomoći od subjekata unutar općeg proračuna (Fondovi EU, resorna ministarstva, Koprivničko-križevačka županija..) za određene namjene odnosno projekte s 11.144.900,00 kuna na 9.888.100,00 kuna.

II. RASHODI I IZDACI

Predložene su izmjene kako slijedi:

1. Dan Općine ove godine nije obilježen zbog pandemije,
2. Iz istog razloga stale su i aktivnosti vezane uz geodetsko-katastarsku izmjeru,
3. Sufinanciranje smještaja u vrtiću – povećanje za 20.000,00 kuna,
4. Školske aktivnosti i nagrade za postignute rezultate – smanjenje za 22.000,00 kuna,
5. Poticanje kulturno umjetničkog amaterizma i manifestacija – smanjenje za 7.000,00 kuna,
6. Pomoć za novorođenčad – smanjenje za 5.000,00 kuna,
7. Donacije socijalnim udrugama – smanjenje za 3.000,00 kuna,
8. Izrada Plana civilne zaštite – povećanje od 1.200,00 kuna.

Stručni suradnik za

računovodstvo i financije

Valentina Valjak